Žofia Hruščáková

Ing. Žofia Hruščáková (* 12. január 1995, Košice) je slovenská profesionálna basketbalistka, ktorá v súčasnosti pôsobí v tíme Slávia Banská Bystrica v slovenskej extralige a hrá ako členka slovenskej reprezentácie. V roku 2018 vyhrala taliansky titul aj taliansky pohár s klubom PF Schio. Je dvojnásobnou držiteľkou titulu Basketbalistka roka.

 Životopis 
Hruščáková sa narodila v Košiciach, kde tiež študovala na Športovom gymnáziu a začala so športovou kariérou. V roku 2013 získala titul inžinierka v odbore Využívanie alternatívnych zdrojov energií na Fakulte baníctva, ekológie, riadenia a geotechnológií Technickej univerzity v Košiciach.

 Športová kariéra 
Už od mládežníckych kategórií pôsobila Hruščáková v košických tímoch Dobrí Anjeli Košice, Viktória Košice a Dannax Sport U20. V sezóne 2011/12 hrala po prvý raz v seniorskej extralige za Dannax Sport Košice, s ktorým skončila v sezóne na štvrtom mieste. S klubom Good Angels Košice, kde pôsobila pravidelne v seniorskom kádri od roku 2013, sa zaradila do ligovej špičky, získala s ním dva ligové aj pohárové tituly. V sezóne 2013/14 bola piatou najproduktívnejšou hráčkou extraligy a najlepšou v tíme (399 bodov). V rámci pôsobenia v Košiciach hrala v sezónach 2014/15 a 2015/16 aj v Eurolige. 

V roku 2016 prestúpila do tímu maďarskej ligy UNI Győr, opäť hrala aj v Eurolige. V roku 2017 prestúpila Hruščáková do Talianska do tímu v Dike Basket Napoli v Neapol. Na základe jej kvalitných výkonov prestúpila v priebehu sezóny do konkurenčného tímu PF Schio, kde dohrala sezónu spojenú s účasťou v Eurolige. Sezónu 2018/19 spojenú s jej už piatou účasťou v Eurolige strávila vo francúzskej lige v tíme Flammes Carolo Basket Charleville. V sezóne 2019/20 sa vrátila do tímu UNI Győr, ktorý sa zúčastnil aj Eurocupu. Pre povinnosti v klube však bola nútená vynechať účasť na reprezentačných zápasoch. Bola ocenená ako najužitočnejšia hráčka Győru v sezóne.

V lete 2020 prestúpila do tureckého klubu Galatasaray Istanbul. V novembri 2021 po odchode z Turecka zaznamenala kvalitné výkony v zápasoch kvalifikácie na ME 2023 a po viacerých ponukách nakoniec prestúpila do CDB Clarinos Tenerife v španielskej extralige. V októbri 2022 potom z Tenerife prešla do Flammes Carolo Basket Charleville. Za Tenerife aj Carolo Basket hrávala okrem domácich súťaží tiež Eurocup.

V marci 2023 sa Hruščáková vrátila na Slovensko, keď prestúpila do klubu Slávia Banská Bystrica. So Sláviou získala titul vicemajsteriek SR v sezóne 2022/23 a predĺžila zmluvu aj na ročník 2023/24.

 Reprezentačná kariéra 
Hruščáková je reprezentantkou Slovenska už od mládežníckych kategórií. Reprezentovala Slovensko na Majstrovstvách Európy v basketbale žien do 16 rokov v roku 2011 (priemer 16,4 bodu a 10,4 doskoku na zápas). V roku 2012 reprezentovala na Majstrovstvách Európy do 18 rokov (14,0 bodu a 10,6 doskoku na zápas). V rokoch 2012-2014 bola súčasťou slovenskej reprezentácie do 20 rokov (priemer v sezóne 2013/14 15,6 bodu a 7,3 doskoku na zápas pri vyťaženosti 27 minút na zápas). Od roku 2015 je súčasťou seniorskej reprezentácie. Pre zranenie musela vynechať účasť na Majstrovstvách Európy v roku 2017.

 Ocenenia 
 2x Basketbalistka roka (2016, 2017)
 2x víťazka Slovenskej extraligy (2015, 2016)
 2x víťazka Slovenského pohára (2015, 2016)
 1x víťazka Talianskej extraligy (2018)
 1x víťazka Talianskeho pohára (2018)
 5. najlepšia mladá basketbalistka Európy za rok 2014 (2015)

 Štatistiky 
Štatistiky z EXZ za sezónu 2023/24 aktuálne k 10.11.2023.
 Sezóna Klub Liga ŠtatistikyZMINPPGRPGAPGSPGBPGFGP3PTFT2014/15  Good Angels Košice  BEŽ2511,16,01,00,80,255 %20 %75 %2014/15  Good Angels Košice  Euroliga174,13,60,60,2x46 %x60 %2015/16 Good Angels Košice  BEŽ2310,16,11,20,80,350 %40 %80 %2015/16 Good Angels Košice  Euroliga195,93,60,50,2x44 %x 100 %2016/17 UNI Győr  NB I/A2311,75,70,80,70,151 %17 %91 %2016/17 UNI Győr  Euroliga279,75,60,70,5x42 %28 %95 %2017/18 Neapol  A12611,06,30,50,854 %80 %2017/18 PF Schio  A1238,55,61,30,30,149 %100 %2017/18 PF Schio  Euroliga194,73,51,140 %62 %2018/19 Flammes Carolo Basket  LFB298,04,21,20,80,248 %83 %2018/19 Flammes Carolo Basket  Euroliga3410,55,21,60,80,250 %36 %75 %2019/20
 UNI Győr  NB I/A3017,66,32,31,1x60 %50 %89 %2019/20 UNI Győr  Eurocup3214,26,21,71,8x54 %28 %75 %2020/21 Galatasaray Istanbul  KBSL % % %2020/21 Galatasaray Istanbul  Euroliga % % %2021/22
 CDB Clarinos Tenerife  Liga Endesa % % %2021/22 CDB Clarinos Tenerife  Eurocup % % %2022/23 Flammes Carolo Basket  LFB % % %2022/23 Flammes Carolo Basket  Eurocup % % %2022/23 Slávia Banská Bystrica  EXZ929:2415,899,332,111,220,22 49,61 % 0,00 % 70,83 %2023/24 Slávia Banská Bystrica  EXZ322:338,677,003,002,000,33 35,71 % 0,00 % 100 %2023/24 Slávia Banská Bystrica  Eurocup % % %2023/24 Slávia Banská Bystrica  AJP % % %

 Referencie 

Kategória:Slovenské basketbalistky
Kategória:Osobnosti z Košíc
Kategória:Absolventi Fakulty baníctva, ekológie, riadenia a geotechnológií Technickej univerzity v Košiciach